stanford-oval/wikipedia huggingface dataset:
กำเนิดโคตรพยัคฆ์คิงส์แมน

| กำเนิดโคตรพยัคฆ์คิงส์แมน |
| --- | --- |
โปสเตอร์ภาพยนตร์
กำกับ: แมทธิว วอห์น
เขียนบท:   แมทธิว วอห์น  คาร์ล กาจดูเซก 
เนื้อเรื่อง: แมทธิว วอห์น
สร้างจาก: คิงส์แมน โดย มาร์ก มิลลาร์ เดฟ กิบเบินส์
อำนวยการสร้าง:   แมทธิว วอห์น  เดวิด เรด  อดัม โบห์ลิง 
นักแสดงนำ:   เรล์ฟ ไฟนส์  เจมมา อาร์เทอร์ตัน  รีส อีวันส์  แมททิว กู๊ด  ทอม ฮอลแลนเดอร์  แฮร์ริส ดิกคินสัน  ดานีเอล บรืล  จีมง อูนซู  ชาลส์ แดนซ์ 
กำกับภาพ: เบน เดวิส
ตัดต่อ:   เจสัน บัลเลนไทน์  ร็อบ ฮอลล์ 
ดนตรีประกอบ:   แมทธิว มาร์กีสัน  โดมินิก ลิวอิส 
บริษัทผู้สร้าง:   มาร์ฟสตูดิโอส์  เคลาดีพรอดักชันส์  
ผู้จัดจำหน่าย: ทเวนตีท์เซนจูรีสตูดิโอส์
วันฉาย:   22 ธันวาคม ค.ศ. 2021 (2021-12-22)  (สหรัฐ)
ความยาว: 131 นาที
ประเทศ:   สหราชอาณาจักร  สหรัฐ 
ภาษา: อังกฤษ
ทุนสร้าง: 100 ล้านดอลลาร์สหรัฐ
ทำเงิน: 125.9 ล้านดอลลาร์สหรัฐ
กำเนิดโคตรพยัคฆ์คิงส์แมน (อังกฤษ: The King's Man) เป็นภาพยนตร์โลดโผน/สายลับ กำกับ ร่วมอำนวยการสร้างและร่วมเขียนบทโดยแมทธิว วอห์น ภาพยนตร์เรื่องนี้เป็นภาพยนตร์ปฐมบทของภาพยนตร์ชุด คิงส์แมน โดยยังคงมีเค้าโครงจากหนังสือการ์ตูน คิงส์แมน ซึ่งเขียนโดย เดฟ กิบเบินส์ และมาร์ก มิลลาร์ นำแสดงโดย เรล์ฟ ไฟนส์, เจมมา อาร์เทอร์ตัน, รีส อีวันส์, แมททิว กู๊ด, ทอม ฮอลแลนเดอร์, แฮร์ริส ดิกคินสัน, ดานีเอล บรืล, จีมง อูนซู, และชาลส์ แดนซ์ กำเนิดโคตรพยัคฆ์คิงส์แมน ออกฉายในสหรัฐวันที่ 22 ธันวาคม 2021 ภาพยนตร์ทำเงิน 126 ล้านดอลลาร์สหรัฐทั่วโลก และได้รับการตอบรับแบบผสม ภาพยนตร์ประสบความล้มเหลวในการทำเงิน แต่ประสบความสำเร็จในบริการสตรีมมิ่ง
ภาคต่อ โคตรพยัคฆ์ราชันคิงส์แมน (The King's man: The Traitor King) กำลังอยู่ในการพัฒนาพร้อมภาคต่อของไตรภาค คิงส์แมน: ราชันโคตรพยัคฆ์ (Kingsman: The Blue Blood)
แหล่งข้อมูลอื่น

เว็บไซต์ทางการ
กำเนิดโคตรพยัคฆ์คิงส์แมน ที่อินเทอร์เน็ตมูวีเดตาเบส
กำเนิดโคตรพยัคฆ์คิงส์แมน ที่สยามโซน
กำเนิดโคตรพยัคฆ์คิงส์แมน ที่ออลมูวี
กำเนิดโคตรพยัคฆ์คิงส์แมน ที่รอตเทนโทเมโทส์
กำเนิดโคตรพยัคฆ์คิงส์แมน ที่บ็อกซ์ออฟฟิศโมโจ
กำเนิดโคตรพยัคฆ์คิงส์แมน ที่เมทาคริติก
ยามเมื่อแสงดับลา

| ยามเมื่อแสงดับลา |
| --- | --- |
กำกับ: วรรจธนภูมิ ลายสุวรรณชัย
อำนวยการสร้าง: นันทวัฒน์ จรัสเรืองนิล
ตัดต่อ: ภาคภูมิ นันตาลิตร
บริษัทผู้สร้าง: อายดร็อปเปอร์ฟิลล์ 
วันฉาย: พ.ศ. 2557
ความยาว: 14.48 นาที
ประเทศ: ไทย
ภาษา: ไทย
ยามเมื่อแสงดับลา (อังกฤษ: Lucid Reminiscence) คือ ภาพยนตร์สารคดีขนาดสั้น ปี พ.ศ. 2557 กำกับโดย วรรจธนภูมิ ลายสุวรรณชัย ในนามของกลุ่มอายดร็อปเปอร์ฟิลล์ โดยเป็นงานที่ผลิตให้แก่หอภาพยนตร์ (องค์การมหาชน) เพื่อรำลึกถึง "ความสำคัญในการชมภาพยนตร์ร่วมกัน" ในโรงภาพยนตร์แบบสแตนด์อโลนในประเทศไทย ที่ค่อย ๆ ล่มสลายและถูกแทนที่ด้วยโรงภาพยนตร์แบบมัลติเพล็กซ์
ภาพยนตร์เรื่องนี้นำเสนอเนื้อหาผ่านบทสัมภาษณ์เกี่ยวกับความทรงจำและประสบการณ์ที่มีต่อโรงภาพยนตร์สแตนด์อโลนของผู้กำกับภาพยนตร์และนักวิจารณ์ภาพยนตร์ชาวไทย ร่วมกับภาพของโรงภาพยนตร์ร้างในกรุงเทพฯ และฟุตเตจภาพยนตร์เก่า ซึ่งต่อมาวรรจธนภูมิได้นำเนื้อหาของภาพยนตร์เรื่องนี้ไปพัฒนาให้กลายเป็นภาพยนตร์สารคดีเชิงทดลองขนาดยาวเรื่อง นิรันดร์ราตรี (พ.ศ. 2560)
การผลิต > ที่มา

ภาพยนตร์เรื่องนี้ผลิตโดยกลุ่มอายดร็อปเปอร์ฟิลล์ กำกับและถ่ายทำโดย วรรจธนภูมิ ลายสุวรรณชัย โดยเป็นงานที่ผลิตให้แก่หอภาพยนตร์ (องค์การมหาชน) เพื่อรำลึกถึงวัฒนธรรมการชมภาพยนตร์ในโรงภาพยนตร์สแตนด์อโลน ที่เคยรุ่งเรืองและเป็นสถานที่พักผ่อนหย่อนใจของคนไทยส่วนหนึ่งในอดีต ก่อนที่โรงภาพยนตร์แบบมัลติเพล็กซ์ตามห้างสรรพสินค้าจะขยายตัวมาครองพื้นที่โรงภาพยนตร์กระแสหลักในประเทศไทย และทำให้โรงภาพยนตร์แบบสแตนด์อโลนจำนวนมากต้องปิดตัวไปในที่สุด
การผลิต > การนำเสนอเนื้อหา

สำหรับรูปแบบการนำเสนอเนื้อหาในภาพยนตร์เรื่องนี้ ผู้สร้างเลือกที่จะดำเนินเรื่องด้วยภาพสถาปัตยกรรมและเศษซากต่าง ๆ ภายในโรงภาพยนตร์ร้างในกรุงเทพฯ ที่บันทึกมาจากโรงภาพยนตร์ปารีสและโรงภาพยนตร์อุดมสุข พร้อมไปกับเสียงคำให้สัมภาษณ์ของผู้กำกับภาพยนตร์และนักวิจารณ์ภาพยนตร์ชาวไทยรวม 3 คน ได้แก่ สมเกียรติ วิทุรานิช, กิตติศักดิ์ สุวรรณโภคิน และมโนธรรม เทียมเทียบรัตน์ เกี่ยวกับความทรงจำและประสบการณ์ที่แต่ละคนมีต่อการชมภาพยนตร์ในโรงภาพยนตร์สแตนด์อโลนในอดีต รวมถึงทัศนคติที่มีต่อการเปลี่ยนผ่านจากยุคโรงภาพยนตร์สแตนด์อโลนสู่โรงภาพยนตร์แบบมัลติเพล็กซ์
การเข้าฉาย

ภาพยนตร์เรื่องนี้ได้รับเลือกให้เข้าฉายในโปรแกรมพิเศษของเทศกาลภาพยนตร์สารคดีนานาชาติศาลายา ครั้งที่ 5 เมื่อวันที่ 26 มีนาคม พ.ศ. 2558 และเข้าฉายในงานภาพยนตร์สั้นมาราธอน ของเทศกาลภาพยนตร์สั้น ครั้งที่ 19 เมื่อวันที่ 29 กรกฎาคม พ.ศ. 2558 นอกจากนั้นยังได้รับเลือกให้ฉายในโปรแกรมภาพยนตร์สั้น "ฟิล์มไวรัสไวด์ไทป์ 2014" ที่จัดโดยกลุ่มฟิล์มไวรัสร่วมกับห้องสมุดเดอะรีดดิงรูม เมื่อวันที่ 31 พฤษภาคม พ.ศ. 2558 ด้วย
แหล่งข้อมูลอื่น

Lucid Reminiscence เก็บถาวร 2017-10-31 ที่ เวย์แบ็กแมชชีน ที่เว็บไซต์ของกลุ่มอายดร็อปเปอร์ฟิลล์
ชีวิตไม่ต้องเด่น ขอแค่เป็นเทพในเงา

| --- | --- |
ชีวิตไม่ต้องเด่น ขอแค่เป็นเทพในเงา
陰の実力者になりたくて！ (Kage no Jitsuryokusha ni Naritakute!)
แนว: จินตนิมิตมืด สุขนาฏกรรมจินตนิมิต ต่างโลก
นวนิยายชุด
Kage no Jitsuryokusha ni Naritakute!
เขียนโดย: ไดซูเกะ ไอซาวะ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: พฤษภาคม พ.ศ. 2561 – ปัจจุบัน
ไลต์โนเวล
เขียนโดย: ไดซูเกะ ไอซาวะ
วาดภาพโดย: โทไซ
สำนักพิมพ์: เอ็นเตอร์เบรน
สำนักพิมพ์ภาคภาษาไทย: ฟีนิกซ์
กลุ่มเป้าหมาย: ชาย
วางจำหน่ายตั้งแต่: พฤศจิกายน พ.ศ. 2561 – ปัจจุบัน
จำนวนเล่ม: 6
มังงะ
เขียนโดย: ไดซูเกะ ไอซาวะ
วาดภาพโดย: อันริ ซากาโนะ
สำนักพิมพ์: คาโดกาวะ โชเต็ง
สำนักพิมพ์ภาคภาษาไทย: ฟีนิกซ์
นิตยสาร: Comp Ace
กลุ่มเป้าหมาย: เซเน็ง
วางจำหน่ายตั้งแต่: ธันวาคม พ.ศ. 2561 – ปัจจุบัน
จำนวนเล่ม: 11
มังงะ
เขียนโดย: เซตะ U
สำนักพิมพ์: คาโดกาวะ โชเต็ง
นิตยสาร: คอมพ์เอช
กลุ่มเป้าหมาย: เซเน็ง
วางจำหน่ายตั้งแต่: กรกฎาคม พ.ศ. 2562 – ปัจจุบัน
จำนวนเล่ม: 5
อนิเมะโทรทัศน์
Kage no Jitsuryokusha ni Naritakute!
กำกับโดย: คาซูยะ นากานิชิ
เขียนบทโดย: คันอิจิ คาโต
ดนตรีโดย: เค็นอิจิโร ซูเอฮิโระ
สตูดิโอ: เน็กซัส
เครือข่าย: AT-X, โตเกียวเอ็มเอ็กซ์, KBS Kyoto, SUN, นิปปงทีวี, TVA
ฉาย:  5 ตุลาคม พ.ศ. 2565  –  15 กุมภาพันธ์  พ.ศ. 2566
ตอน: 32 (รายชื่อตอน)
เกม
The Eminence in Shadow: Master of Garden
ผู้พัฒนา: Aiming
ผู้จัดจำหน่าย: Crunchyroll Games
แนว: RPG, Gacha
แพลตฟอร์ม: iOS, Android, PC
วางจำหน่ายเมื่อ: 29 พฤศจิกายน พ.ศ. 2565
 สถานีย่อยการ์ตูนญี่ปุ่น
ชีวิตไม่ต้องเด่น ขอแค่เป็นเทพในเงา (ญี่ปุ่น: 陰の実力者になりたくて!; โรมาจิ: Kage no Jitsuryokusha ni Naritakute!) เป็นซีรีส์ไลต์โนเวลญี่ปุ่น เขียนโดยไดซูเกะ ไอซาวะ และวาดภาพประกอบโดยโทไซ เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรในเดือนพฤษภาคม พ.ศ. 2561 ภายหลังได้รับลิขสิทธิ์ตีพิมพ์โดยสำนักพิมพ์เอ็นเตอร์เบรน ตีพิมพ์เป็นหนังสือไลต์โนเวลตั้งแต่เดือนพฤศจิกายน พ.ศ. 2559
มังงะดัดแปลงวาดภาพโดยอันริ ซากาโนะ ตีพิมพ์ในนิตยสารคอมพ์เอช นิตยสารมังงะแนวเซเน็งของสำนักพิมพ์คาโดกาวะโชเต็งตั้งแต่เดือนธันวาคม พ.ศ. 2561 ซีรีส์มังงะภาคแยกชื่อเรื่องว่า คาเงะ โนะ จิตสึเรียวกูชะ นิ นาริตากูเตะ! ชาโดว์ ไกเด็ง (ญี่ปุ่น: 陰の実力者になりたくて！ しゃどーがいでん; โรมาจิ: Kage no Jitsuryokusha ni Naritakute! Shadow Gaiden) วาดโดยเซตะ U ตีพิมพ์ในนิตยสารคอมพ์เอชเช่นกันตั้งแต่เดือนกรกฎาคม พ.ศ. 2562 ทั้งไลต์โนเวลและมังงะภาคหลักมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงสร้างโดยสดูดิโอเน็กซัส ออกอากาศตั้งแต่เดือนตุลาคม พ.ศ. 2565 ถึงกุมภาพันธ์ พ.ศ. 2566 ฤดูกาลที่ 2 มีการประกาศสร้าง
แหล่งข้อมูลอื่น

นิยายออนไลน์ ที่โชเซ็ตสึกะ นิ นาโร (ในภาษาญี่ปุ่น)
เว็บไซต์ทางการมังงะ (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
อนิเมะ ชีวิตไม่ต้องเด่น ขอแค่เป็นเทพในเงา ที่ปีลีปีลี
อนิเมะ ชีวิตไม่ต้องเด่น ขอแค่เป็นเทพในเงา (พากย์ไทย) ที่ปีลีปีลี
ชีวิตไม่ต้องเด่น ขอแค่เป็นเทพในเงา (นิยาย) ที่เครือข่ายข่าวอนิเมะ
Jack&Joker U Steal My Heart

Jack & Joker: U Steal My Heart ทำไมต้องเป็นเธอทุกที (อังกฤษ: Jack & Joker: U Steal My Heart!) เป็นละครโทรทัศน์ไทยปี 2024 นำแสดงโดย อานันท์ ว่อง และ วนรัตน์ รัศมีรัตน์
กำกับโดย บัณฑิต สินธนภารดี (TEE) และอำนวยการสร้างร่วมระหว่าง ช่อง 3 เอชดี และ อ้ายฉีอี้ ละครเรื่องนี้ออกอากาศครั้งแรกเมื่อวันที่ 9 กันยายน 2024 ทางช่อง 3 โดยออกอากาศทุกวันจันทร์เวลา 22:45 น. เวลามาตรฐานไทย ละครจบลงเมื่อวันที่ 25 พฤศจิกายน 2024 รวมทั้งสิ้น 12 ตอน และมีตอนพิเศษที่มีกำหนดออกอากาศในวันที่ 22 กุมภาพันธ์ 2025
เรื่องย่อ

โจ๊กเกอร์ เป็นโจรที่มีชื่อเสียงและเป็นที่ต้องการตัวของตำรวจ ด้วยความสามารถด้านการปลอมตัวอย่างยอดเยี่ยม เขาใช้ทักษะของตัวเองในการขโมยทรัพย์สินจากนักธุรกิจที่ร่ำรวยและแจกจ่ายให้กับชาวบ้านผู้ยากไร้
แจ็ค เคยเป็นนักกีฬาเทควันโดตัวสำรอง ก่อนที่จะกลายมาเป็นนักทวงหนี้ บุคลิกของแจ็คดูน่ากลัวและน่าเกรงขาม แต่เขาไม่เคยใช้ความรุนแรงในการแก้ไขปัญหา พร้อมทั้งยึดมั่นในหลักการที่ว่า "ใช้พลังของตัวเองเพื่อปกป้องคนที่อ่อนแอ"
นักแสดง

อานันท์ ว่อง รับบท แจ๊ค
วนรัตน์ รัศมีรัตน์ รับบท โจ๊ก
ราชภัทร วรสาร รับบท แทททูว
ศิวัช จำลองกุล รับบท อารัน
ณดล ล้ำประเสริฐ รับบท ห้อย
เนติพัฒน์ ลักษณวิศิษฎ์ รับบท เซฟ
พีรวิชญ์ พลอยนำพล รับบท โฮป
ชนม์ชญาน์ อัครกิจวัฒนากุล รับบท โรเซ่
ชัชชวิศ เตชะรักษ์พงศ์ รับบท คาร์บอน
ศรัณยู ประชากริช รับบท บอส
เหรียญดุษฎีมาลา

| เหรียญดุษฎีมาลา |
| --- | --- |

มอบโดย พระมหากษัตริย์ไทย
อักษรย่อ: ร.ด.ม.
ประเภท: เหรียญบำเหน็จความชอบในราชการ
วันสถาปนา: พ.ศ. 2425
ประเทศ:  ราชอาณาจักรไทย
ภาษิต: บาลี: สัพ์เพสํ สํฆภูตานํ สามัค์คีวุฏ์ฒิสาธิกา  (ความพร้อมเพรียงแห่งชนผู้อยู่ร่วมกันเป็นหมู่ ยังความเจริญวัฒนาถาวรให้สำเร็จ)
จำนวนสำรับ: ไม่จำกัด
ผู้สมควรได้รับ: พระบรมวงศานุวงศ์และข้าราชการทั้งปวง
มอบเพื่อ: แก่ผู้ทรงคุณวุฒิในทางศิลปวิทยา อันได้แสดงให้ประจักษ์เป็นพิเศษแล้ว
สถานะ: ยังพระราชทานอยู่
ผู้สถาปนา: พระบาทสมเด็จพระจุลจอมเกล้าเจ้าอยู่หัว
ประธาน: พระบาทสมเด็จพระวชิรเกล้าเจ้าอยู่หัว
สถิติการมอบ
รายแรก: แขกอะบูรามซามี  27 ธันวาคม พ.ศ. 2427
รายล่าสุด: อรุณ โรจนสกุล  10 เมษายน พ.ศ. 2566
ทั้งหมด: 589 ราย
ได้รับหลังถึงแก่กรรม: 2 ราย
ลำดับเกียรติ
สูงกว่า: ทหาร : เครื่องราชอิสริยาภรณ์อันมีศักดิ์รามาธิบดี เหรียญรามมาลา
รองมา: ทหาร : เหรียญชัยสมรภูมิ พลเรือน : เหรียญช่วยราชการเขตภายใน
เสมอ: ทหาร : เหรียญกล้าหาญ
หมายเหตุ: เหรียญดุษฎีมาลาเป็นเหรียญบำเหน็จในราชการฝ่ายพลเรือนชั้นสูงสุด พระราชทานเป็นกรรมสิทธิ์
เหรียญดุษฎีมาลา เป็นเหรียญราชอิสริยาภรณ์สำหรับพระราชทานเป็นที่ระลึก เรียกอย่างไม่เป็นทางการว่า เหรียญแพรแถบ เป็นเหรียญบำเหน็จความชอบในราชการ ซึ่งพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าโปรดกระหม่อมให้สร้างขึ้นในปี พ.ศ. 2425 อันเป็นมหามงคลสมัยครบรอบ 100 ปีที่หนึ่ง นับแต่ที่พระบาทสมเด็จพระพุทธยอดฟ้าจุฬาโลกมหาราชทรงสถาปนากรุงเทพมหานครขึ้นเป็นราชธานี และทรงตั้งราชวงศ์จักรียั่งยืนมานานจนถึงสมัยของพระองค์ท่าน
ลักษณะของเหรียญ เป็นแบบกลมรี ด้านหน้ามีพระบรมรูปพระบาทสมเด็จพระจุลจอมเกล้าเจ้าอยู่หัวผินพระพักตร์ทางซ้ายของเหรียญ ใต้รูปมีอักษรโรมัน ด้านหลังมีรูปพระสยามเทวาธิราชทรงพระขรรค์ยืนพิงโล่ตราแผ่นดิน พระหัตถ์ขวาทรงพวงมาลัยจะสวมตรงชื่อผู้ที่ได้รับพระราชทาน วัสดุของเหรียญทำจากทองคำกะไหล่ทองและเงิน ขนาดของเหรียญกว้าง 4.1 ซม. สูง 4.6 ซม. ปัจจุบันเหรียญชนิดนี้ยังไม่พ้นสมัยการพระราชทาน
ประวัติ

พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างเหรียญดุษฎีมาลา เมื่อ พ.ศ. 2425 เนื่องในโอกาสครบรอบการสถาปนากรุงเทพมหานครเป็นราชธานีมาเป็นเวลาครบ 100 ปี เพื่อเป็นการระลึกถึงพระมหากรุณาธิคุณและเป็นการเฉลิมพระเกียรติยศของพระบาทสมเด็จพระพุทธยอดฟ้าจุฬาโลก พระองค์ทรงสร้าง "เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์" สำหรับพระราชทานแก่พระบรมวงศานุวงศ์ และทรงสร้าง "เหรียญดุษฎีมาลา" สำหรับพระราชทานเพื่อเป็นบำเหน็จแก่ผู้มีความชอบในราชการแผ่นดิน โดยแบ่งออกเป็น
เข็มราชการในพระองค์ อักษรย่อ ร.ด.ม. (พ)
เข็มศิลปวิทยา อักษรย่อ ร.ด.ม. (ศ)
เข็มราชการแผ่นดิน อักษรย่อ ร.ด.ม. (ผ)
เข็มกรุณา อักษรย่อ ร.ด.ม. (ก)
เข็มกล้าหาญ อักษรย่อ ร.ด.ม. (ห)
นับเปนครั้งแรกที่ผู้มีความสามารถในศิลปวิทยา จะได้รับการยกย่องเชิดชูเกียรติเป็นพิเศษเช่นนี้ทั้ง เป็นการสนองพระบรมราโชบายในการพัฒนาวิชาความรู้เพื่อปรับปรุงประเทศให้เจริญก้าวหน้าทัดเทียมนานาอารยประเทศ และเมื่อพินิจถึงหลักเกณฑ์การพระราชทาน ก็จะเห็นได้ว่ามีหลักอันเข้มงวดต่างจากเครื่องราชอิสริยาภรณ์อื่น ๆ คือ จะพระราชทานเฉพาะผู้มีฝีมืออย่างเอกอุ อันเป็นคุณประโยชน์ต่อแผ่นดินที่ไม่มีผู้ใดทำได้เสมอหรือดีกว่า ดังปรากฏในพระราชบัญญัติเครื่องอิสริยยศสำหรับความดีความชอบเหรียญดุษฎีมาลา จ.ศ. 1244 พ.ศ. 2425  ว่า
“เข็มที่จาฤกว่าศิลปวิทธยานั้น ไว้สำหรับพระราชทานนักปราชราชกระวี นายช่างแลฝีมือช่างพิเศศต่าง ๆ ที่ได้คิดอย่างสิ่งของที่จะเปนประโยชนทั่วกัน ครั้งแรกคราวแรกฤๅชักนำสิ่งของใด ๆ เข้ามาทำมาสร้างขึ้นในแผ่นดิน เปนผลประโยชนต่อบ้านเมืองแลราชการ ฤๅผู้ที่แต่ง หนังสือตำราวิทธยการต่าง ๆ ที่เปนของเก่าของใหม่ก็ดี ที่เปนคุณต่อแผ่นดิน เปนประโยชนแก่ราชการ เปนผลแก่การค้าขาย ฤๅผู้เปนช่างอย่างฝีมือเอก ที่ได้คิดก็ดี ทำเองก็ดี ปรากฏว่าไม่มี ผู้ใดผู้หนึ่งทำได้เสมอดีกว่า แล้วผู้ทำคุณประโยชนดังกล่าวมานี้ ก็จะทรงพระราชดำริหวินิจฉัย พระราชทานเข็มชนิดนี้ให้ตามฐานานุรูป”
ลักษณะเหรียญ

ลักษณะของเหรียญดุษฎีมาลา ประดับด้วยเข็มความชอบต่างๆ เมื่อแรกสถาปนา ด้านหน้า (ซ้าย) และด้านหลัง (ขวา)
ลักษณะเหรียญ > แรกสถาปนา

ในเบื้องต้นเหรียญดุษฎีมาลา แบ่งออกเป็น 4 ชนิด ได้แก่ ทองคำ เงินกาไหล่ทอง เงินเปล่า และสำริด โดยเหรียญทั้ง 4 ชนิดมีเกียรติเสมอกัน ลักษณะเหรียญเป็นรูปไข่ ด้านหน้ามีพระบรมรูปพระบาทสมเด็จพระจุลจอมเกล้าเจ้าอยู่หัวประดิษฐานตรงกลาง มีอักษรตามขอบบนว่า "จุฬาลังกรณว์หัส์ส ปรมราชาธิราชิโน" ขอบล่างเป็นใบชัยพฤกษ์ไขว้กัน ด้านหลังเป็นรูปพระสยามเทวาธิราชทรงพระขรรค์ยืนแท่นพิงโล่ห์ตราแผ่นดิน พระหัตถ์ขวาทรงพวงมาลัยจะสวมที่ตรงจารึกชื่อผู้ได้รับพระราชทาน ใต้แท่นมีเลข "๑๒๔๔" อันเป็นปีจุลศักราชที่สร้างเหรียญ และมีอักษรตามขอบว่า "สยามิน์ทปรมราชตุฏ์ฐีป์ปเวทนํอิทํ" ริมขอบเหรียญจารึกอักษรว่า "สัพ์เพสํ สํฆภูตานํ สามัค์คีวุฏ์ฒิสาธิกา" บนเหรียญมีพระขรรค์ชัยศรีกับธารพระกรเทวรูปไขว้กัน มีห่วงยึดกับเหรียญและติดกับแผ่นโลหะจารึกว่า "ทรงยินดี"
คาถาภาษาบาลีที่ปรากฏในเหรียญดุษฎีมาลาแต่ละคาถา มีความหมายดังนี้
"จุฬาลังกรณว์หัส์ส ปรมราชาธิราชิโน" (จุฬาลงฺกรณวฺหสฺส ปรมราชาธิราชิโน) หมายถึง (เหรียญนี้เป็น) "ของพระบรมราชาธิราช ทรงพระนามว่า จุฬาลงกรณ์"
"สยามิน์ทปรมราชตุฏ์ฐีป์ปเวทนํอิทํ" (สยามินฺทปรมราช ตุฏฺฐีปฺปเวทนํ อิทํ") หมายถึง "สิ่งนี้เป็นเครื่องหมายทรงยินดีแห่งพระบรมราชาผู้ทรงปกครองแผ่นดินสยาม"
"สัพ์เพสํ สํฆภูตานํ สามัค์คีวุฏ์ฒิสาธิกา" (สพฺเพสํ สงฺฆภูตานํ สามคฺคี วุฑฺฒิสาธิกา) หมายถึง "ความพร้อมเพรียงแห่งชนผู้อยู่ร่วมกันเป็นหมู่ ยังความเจริญวัฒนาถาวรให้สำเร็จ" คาถานี้เป็นคาถาในตราแผ่นดินของสยาม บทพระนิพนธ์ในสมเด็จพระอริยวงศาคตญาณ สมเด็จพระสังฆราช (สา ปุสฺสเทโว)
เหรียญดุษฎีมาลาใช้ห้อยกับแพรแถบ โดยริ้วแดงริ้วขาวสำหรับสมาชิกฝ่ายทหารและตำรวจ (หรือพระราชวงศ์) ส่วนริ้วขาวริ้วชมพูสำหรับสมาชิกฝ่ายพลเรือน ประดับที่อกเสื้อเบื้องซ้าย กับมีเข็มปลายเป็นช่อปทุมทั้ง 2 ข้าง จารึกอักษรชนิดของเหรียญที่ได้รับพระราชทาน เช่น "ศิลปวิทยา" "กล้าหาญ" สำหรับกลัดที่แพรแถบเหนือเหรียญ
| แพรแถบย่อเหรียญดุษฎีมาลา ของฝ่ายทหารและตำรวจ |
| --- | --- | --- | --- | --- |
| แพรแถบย่อเหรียญดุษฎีมาลา เข็มราชการในพระองค์ | แพรแถบย่อเหรียญดุษฎีมาลา เข็มกรุณา | แพรแถบย่อเหรียญดุษฎีมาลา เข็มราชการแผ่นดิน | แพรแถบย่อเหรียญดุษฎีมาลา เข็มกล้าหาญ | แพรแถบย่อเหรียญดุษฎีมาลา เข็มศิลปวิทยา |
| แพรแถบย่อเหรียญดุษฎีมาลา ของฝ่ายพลเรือน |
| --- | --- | --- | --- | --- |
| แพรแถบย่อเหรียญดุษฎีมาลา เข็มราชการในพระองค์ | แพรแถบย่อเหรียญดุษฎีมาลา เข็มกรุณา | แพรแถบย่อเหรียญดุษฎีมาลา เข็มราชการแผ่นดิน | แพรแถบย่อเหรียญดุษฎีมาลา เข็มกล้าหาญ | แพรแถบย่อเหรียญดุษฎีมาลา เข็มศิลปวิทยา |
ลักษณะเหรียญ > ปัจจุบัน

ตามพระราชบัญญัติเหรียญดุษฎีมาลา พ.ศ. 2484 ได้มีการปรับเปลี่ยนลักษณะเหรียญบางส่วน โดยชนิดของเหรียญมีเพียงเหรียญเงินกาไหล่ทองรูปไข่ ด้านหน้ามีพระบรมรูปพระบาทสมเด็จพระจุลจอมเกล้าเจ้าอยู่หัวประดิษฐานตรงกลาง ขอบล่างเป็นใบชัยพฤกษ์ไขว้กัน ด้านหลังเป็นรูปพระสยามเทวาธิราชทรงพระขรรค์ยืนแท่นพิงโล่พระหัตถ์ซ้ายทรงพวงมาลัยจะสวมที่ตรงจารึกชื่อผู้ได้รับพระราชทาน ใต้แท่นมีเลข "๑๒๔๔" ห่วงเหรียญมีพระขรรค์ชัยศรีกับธารพระกรเทวรูปไขว้กัน มีห่วงยึดกับเหรียญและติดกับแผ่นโลหะจารึกว่า "ทรงยินดี"
เหรียญดุษฎีมาลาใช้ห้อยกับแพรแถบกว้าง 3 ซม. โดยริ้วแดงริ้วขาวสำหรับสมาชิกฝ่ายทหารและตำรวจ ส่วนริ้วขาวริ้วชมพูสำหรับสมาชิกฝ่ายพลเรือน ประดับที่อกเสื้อเบื้องซ้าย กับมีเข็มปลายเป็นช่อปทุมทั้ง 2 ข้าง จารึกว่า "ศิลปวิทยา" สำหรับกลัดที่แพรแถบเหนือเหรียญ สำหรับพระราชทานสตรีใช้ห้อยกับแพรแถบผูกเป็นรูปแมลงปอประดับเสื้อที่หน้าบ่าซ้าย
หลักเกณฑ์การรับพระราชทาน

ตามระเบียบว่าด้วยการขอพระราชทานเหรียญดุษฎีมาลา เข็มศิลปวิทยา พ.ศ. 2521 ข้อ 5 กำหนดว่า "ผู้ซึ่งจะได้รับการพิจารณาขอพระราชทานเหรียญดุษฎีมาลา เข็มศิลปวิทยา จะต้องมีผลงานประการใดประการหนึ่งดังต่อไปนี้"
คิดค้นความรู้ระบบ กรรมวิธีหรือประดิษฐ์ สิ่งใหม่เป็นผลสำเร็จ
ปรับปรุงความรู้ระบบ กรรมวิธี หรือสิ่งประดิษฐ์ให้ดีขึ้นกว่าเดิมเป็นอันมาก
ได้แสดงให้เป็นที่ปรากฏว่า มีฝีมือและชื่อเสียงยอดเยี่ยมในทางศิลปวิทยา
มนุษยศาสตร์
ศึกษาศาสตร์
วิจิตรศิลป์
สังคมศาสตร์ (นิติศาสตร์ , รัฐศาสตร์ , เศรษฐศาสตร์ , พาณิชยศาสตร์และการบัญชี)
วิทยาศาสตร์
วิศวกรรมศาสตร์
แพทยศาสตร์
เกษตรศาสตร์
สาขาวิชาอื่นตามที่คณะกรรมการพิจารณาเห็นสมควร
ดูเพิ่ม

รายพระนามและชื่อผู้ได้รับพระราชทานเหรียญดุษฎีมาลา
ประเทศไทยใน พ.ศ. 2431

เหตุการณ์ที่เกิดขึ้นใน พ.ศ. 2431 (ค.ศ. 1888) ในประเทศไทย เป็นปีที่ 107 แห่งกรุงรัตนโกสินทร์ และเป็นปีที่ 21 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1249 (1 มกราคม - 12 มีนาคม) และ 1250 (13 มีนาคม - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร
สมุหนายก: เจ้าพระยารัตนบดินทร์
สมุหพระกลาโหม :
เจ้าพระยาสุรวงษ์ไวยวัฒน์ (จนถึง 30 ตุลาคม)
เจ้าพระยาพลเทพ (ตั้งแต่ 30 ตุลาคม)
เหตุการณ์

26 เมษายน - โรงพยาบาลศิริราชเปิดให้บริการวันแรก
22 ธันวาคม - ไทยเสียเมืองสิบสองจุไทและหัวพันห้าทั้งหกให้กับฝรั่งเศส ตรงกับสมัยของพระบาทสมเด็จพระจุลจอมเกล้าเจ้าอยู่หัว (รัชกาลที่ 5)
ผู้เกิด > มกราคม

16 มกราคม – พระแหวน สุจิณฺโณ พระเกจิ (มรณภาพ พ.ศ. 2528)
ผู้เกิด > กุมภาพันธ์

3 กุมภาพันธ์ – พระอธิการตื้อ อจลธมฺโม 	เจ้าอาวาสวัดป่าอรัญญวิเวก (มรณภาพ พ.ศ. 2517)
15 กุมภาพันธ์ – สี่หมื่น วณีสอน อดีตสมาชิกสภาผู้แทนราษฎรจังหวัดเชียงใหม่ (ถึงแก่กรรม พ.ศ. 2519)
29 กุมภาพันธ์ – หม่อมเจ้าขจรจรัสฤทธิ์ กฤดากร องคมนตรี (สิ้นชีพิตักษัย พ.ศ. 2468)
ผู้เกิด > มีนาคม

8 มีนาคม – หม่อมเจ้าคำงอก ทองแถม อดีตข้าหลวงพระคลังมณฑลภูเก็ต (สิ้นชีพิตักษัย พ.ศ. 2472)
19 มีนาคม – หม่อมศรีพรหมา กฤดากร ณ อยุธยา (เจ้าศรี ณ น่าน) เจ้านายราชวงศ์น่าน (พิราลัย พ.ศ. 2521)
ไม่ทราบวัน – ฝ้าย เพ็ชนะ (เสือฝ้าย) อดีตจอมโจร (เสียชีวิต พ.ศ. 2490)
ผู้เกิด > เมษายน

5 เมษายน – พระยาศรยุทธเสนี (กระแส ประวาหะนาวิน) ประธานรัฐสภาคนที่ 3 (อสัญกรรม พ.ศ. 2505)
14 เมษายน – หม่อมเจ้าสุมนมาลย์ จิรประวัติ พระอนุวงศ์ (สิ้นชีพิตักษัย พ.ศ. 2482)
24 เมษายน – พระธรรมเจดีย์ (จูม พนฺธุโล) อดีตเจ้าคณะมณฑลอุดรธานี (ธรรมยุต) (มรณภาพ พ.ศ. 2505)
ผู้เกิด > พฤษภาคม

8 พฤษภาคม – เจนีวีฟ คอลฟิลด์ ผู้ก่อตั้งโรงเรียนสอนคนตาบอดกรุงเทพ (เสียชีวิต พ.ศ. 2515)
ผู้เกิด > กรกฎาคม

19 กรกฎาคม – สมเด็จพระเจ้าบรมวงศ์เธอ เจ้าฟ้าศิราภรณ์โสภณ พิมลรัตนวดี พระบรมวงศ์ (สิ้นพระชนม์ พ.ศ. 2441)
23 กรกฎาคม – พระเจ้าบรมวงศ์เธอ พระองค์เจ้าเขจรจิรประดิษฐ พระบรมวงศ์ (สิ้นพระชนม์ พ.ศ. 2431)
ผู้เกิด > สิงหาคม

1 สิงหาคม
หม่อมเจ้าวรรณวิไลย เพ็ญพัฒน์ พระอนุวงศ์ (สิ้นชีพิตักษัย พ.ศ. 2476)
พระอินทรสมาจาร (เงิน อินทสโร) เจ้าอาวาสวัดอินทรวิหาร (มรณภาพ พ.ศ. 2518)
ผู้เกิด > กันยายน

13 กันยายน – พระเจ้าบรมวงศ์เธอ พระองค์เจ้าสมัยวุฒิวโรดม พระบรมวงศ์ (สิ้นพระชนม์ พ.ศ. 2432)
15 กันยายน – พระยานิติศาสตร์ไพศาลย์ (วัน จามรมาน) รัฐมนตรีว่าการกระทรวงยุติธรรมคนที่ 2 (อนิจกรรม พ.ศ. 2510)
17 กันยายน – ขุนการัญสิขภาร (ทุเรียน ทัพภะพยัคฆ์) อดีตศึกษาธิการจังหวัดนนทบุรี (ถึงแก่กรรม พ.ศ. 2499)
ผู้เกิด > ตุลาคม

21 ตุลาคม – พระเจ้าบรมวงศ์เธอ พระองค์เจ้าอิศริยาภรณ์ พระบรมวงศ์ (สิ้นพระชนม์ พ.ศ. 2435)
ผู้เกิด > ธันวาคม

9 ธันวาคม – หม่อมเจ้าพร้อมเพราพรรณ วุฒิชัย พระอนุวงศ์ (สิ้นชีพิตักษัย พ.ศ. 2467)
14 ธันวาคม – พระยาอนุมานราชธน (ยง เสฐียรโกเศศ) นายกราชบัณฑิตยสถานคนที่ 1 (อนิจกรรม พ.ศ. 2512)
28 ธันวาคม – พระขาว อนาลโย พระเกจิ (มรณภาพ พ.ศ. 2526)
ผู้เกิด > ไม่ทราบวัน

หมื่นชงัดเชิงชก (แดง ไทยประเสริฐ) นักมวยบรรดาศักดิ์ (ถึงแก่กรรม พ.ศ. 2488)
ขุนอินทรภักดี (ทองอิน ทองมาก) อดีตสมาชิกสภาผู้แทนราษฎรจังหวัดเพชรบูรณ์ (ถึงแก่กรรม พ.ศ. 2491)
พระครูสุวรรณวุฒาจารย์ (มุ่ย พฺทฺธรกฺขิโต) เจ้าคณะตำบลหนองสะเดา (มรณภาพ พ.ศ. 2517)
พระอธิการบัว สิริปุณฺโณ เจ้าอาวาสวัดป่าหนองแซง (มรณภาพ พ.ศ. 2518)
ผู้เสียชีวิต > กุมภาพันธ์

16 กุมภาพันธ์ – เจ้าจอมมารดาลูกจันทน์เล็ก พระสนมในรัชกาลที่ 2 (เกิด พ.ศ. 2341)
ผู้เสียชีวิต > กรกฎาคม

27 กรกฎาคม – พระเจ้าบรมวงศ์เธอ กรมหลวงวรศักดาพิศาล สุพรรฒนาการสวัสดิ องคมนตรี (ประสูติ พ.ศ. 2355)
ผู้เสียชีวิต > สิงหาคม

25 สิงหาคม – พระเจ้าราชวรวงศ์เธอ พระองค์เจ้าภานุมาศ พระบรมวงศ์ (ประสูติ พ.ศ. 2388)
ผู้เสียชีวิต > ตุลาคม

7 ตุลาคม – พระเจ้าบรมวงศ์เธอ พระองค์เจ้าเขจรจิรประดิษฐ พระบรมวงศ์ (ประสูติ พ.ศ. 2431)
30 ตุลาคม – เจ้าพระยาสุรวงษ์ไวยวัฒน์ (วร บุนนาค) สมุหพระกลาโหมคนที่ 10 แห่งกรุงรัตนโกสินทร์ (เกิด พ.ศ. 2371)
เบียร์อาชา

เบียร์อาชา เป็นเบียร์สัญชาติไทยผลิตและจำหน่ายโดย บริษัท ไทยเบฟเวอร์เรจ จำกัด (มหาชน) บริษัทในเครือเดียวกับเบียร์ช้าง แต่เป็นเบียร์ดีกรีต่ำซึ่งมีปริมาณแอลกอฮอล์ 5% โดยใช้โรงงานที่วังน้อยเป็นฐานการผลิต  การผลิตเบียร์อาชาของปี พ.ศ. 2549 อยู่ที่ 92.02 ล้านลิตร
พระเจ้าฟรีดริช วิลเฮ็ล์มที่ 3 แห่งปรัสเซีย

| ฟรีดริช วิลเฮ็ล์มที่ 3 |
| --- | --- |

พระมหากษัตริย์แห่งปรัสเซีย
ครองราชย์: 16 พฤศจิกายน 1797 – 7 มิถุนายน 1840
ก่อนหน้า: พระเจ้าฟรีดริช วิลเฮ็ล์มที่ 2
ถัดไป: พระเจ้าฟรีดริช วิลเฮ็ล์มที่ 4
เจ้านครรัฐผู้คัดเลือกแห่งบรันเดินบวร์ค
ครองราชย์: 16 พฤศจิกายน 1797 – 6 สิงหาคม 1806
ก่อนหน้า: ฟรีดริช วิลเฮ็ล์มที่ 2
ถัดไป: ยุบเลิกนครรัฐผู้คัดเลือก

พระราชสมภพ: 3 สิงหาคม ค.ศ. 1770 พอตสดัม, ราชอาณาจักรปรัสเซีย
สวรรคต: 7 มิถุนายน ค.ศ. 1840 (69 พรรษา) เบอร์ลิน, ราชอาณาจักรปรัสเซีย
มเหสี: ลูอีเซอแห่งมัคเลิคบวร์ค-ชเตรลิทซ์ ออกุสต์ ฟอน ฮาร์รัช
พระราชบุตร: พระเจ้าฟรีดริช วิลเฮ็ล์มที่ 4 จักรพรรดิวิลเฮ็ล์มที่ 1 จักรพรรดินีอเล็กซานดราแห่งรัสเซีย เจ้าหญิงฟรีเดริกา เจ้าชาลชาร์ลแห่งปรัสเซีย เจ้าหญิงอเล็กซานดรีนแห่งปรัสเซีย เจ้าชายแฟร์ดีนันด์ เจ้าหญิงลูอีสแห่งปรัสเซีย (1808–1870) เจ้าชายอัลแบร์ตแห่งปรัสเซีย
ราชวงศ์: โฮเอินท์ซ็อลเลิร์น
พระราชบิดา: พระเจ้าฟรีดริช วิลเฮ็ล์มที่ 2
พระราชมารดา: ฟรีเดอริเคอ ลูอีเซอ แห่งเฮ็สเซิน-ดาร์มชตัท
ลายพระอภิไธย: 
| ธรรมเนียมพระยศของ พระเจ้าฟรีดริช วิลเฮ็ล์มที่ 3 แห่งปรัสเซีย |
| --- | --- |
พระราชลัญจกร
ธงประจำพระอิสริยยศ
ตราประจำพระองค์
การทูล: His Imperial Majesty (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Your Imperial Majesty (พระพุทธเจ้าข้า/เพคะ)
พระเจ้าฟรีดริช วิลเฮ็ล์มที่ 3 (เยอรมัน: Friedrich Wilhelm III) เป็นกษัตริย์แห่งปรัสเซียระหว่าง ค.ศ. 1797–1840 พระองค์ทรงปกครองปรัสเซียในช่วงเวลายากลำบากระหว่างสงครามนโปเลียนและเป็นยุคที่จักรวรรดิโรมันอันศักดิ์สิทธิ์ล่มสลาย แม้ว่าในตอนแรก พระองค์จะพยายามวางตัวเป็นกลางในสงครามนโปเลียน แต่ด้วยอิทธิพลอย่างรุนแรงจากพระมเหสีซึ่งอยู่ฝ่ายฝักใฝ่สงคราม ท้ายที่สุดก็ไม่สามารถหลีกเลี่ยงที่จะต้องเข้าสู่สงครามในเดือนตุลาคม ค.ศ. 1806 โดยกองทัพปรัสเซียของพระองค์ได้เข้าร่วมกับกองทัพอังกฤษในการต่อต้านการแผ่อำนาจของฝรั่งเศส หลังจากที่จักรพรรดินโปเลียนพ่ายแพ้และสิ้นอำนาจแล้ว พระองค์ในฐานะกษัตริย์แห่งปรัสเซียได้เข้าร่วมการประชุมใหญ่แห่งเวียนนา เพื่อจัดระเบียบทางการเมืองการปกครองในทวีปยุโรปหลังสงครามนโปเลียน พระองค์ตัดสินพระทัยที่จะรวมคริสตจักรโปรเตสแตนต์ให้เป็นหนึ่งเดียวเพื่อความเป็นเอกภาพเวลาประกอบพิธีกรรมทางศาสนา และส่วนหนึ่งก็เพื่อจะรวมศูนย์อำนาจการปกครองคริสตจักรโปรเตสแตนต์ทั้งหมดไว้ที่ราชสำนักปรัสเซีย
พระเจ้าฟรีดริช วิลเฮ็ล์ม ประสูติในพ็อทซ์ดัม เป็นพระราชโอรสในพระเจ้าฟรีดริช วิลเฮ็ล์มที่ 2 แห่งปรัสเซีย กับพระนางฟรีเดอริเคอ ลูอีเซอ แห่งเฮ็สเซิน-ดาร์มชตัท และพระองค์ยังมีเชื้อสายพระเจ้าจอร์จที่ 1 แห่งบริเตนใหญ่ผ่านทางพระอัยกา (ปู่) ในขณะที่พระเจ้าฟรีดริช วิลเฮ็ล์มทรงพระเยาว์นั้น มีพระนิสัยขี้อายและเก็บตัว และติดบุคลนิสัยนี้เรื่องมา ด้วยบุคลนิสัยไม่ค่อยตรัสแบบนี้จึงเป็นผลดีต่อเหล่านายทหาร
พระเจ้าฟรีดริช วิลเฮ็ล์ม ขึ้นครองราชสมบัติเมื่อ 16 พฤศจิกายน 1797 หลังจากครองราชย์แล้ว พระองค์ทรงตัดลดงบประมาณของราชสำนัก ปลดเหล่ารัฐมนตรีของพระราชบิดาออกตลอดจนยกเลิกการปกครองที่กดขี่ข่มเหงของพระราชบิดา ตัวพระองค์ไม่มีความไว้ใจอย่างยิ่งที่จะมอบหมายงานสำคัญ ๆ ให้กับบรรดารัฐมนตรี